คือผมมีอาการหายใจเเล้วรู้สึกเเน่นๆอกเหมือนหายใจลึกไม่ค่อยได้ หายใจไม่ทั่วปอด มีอาการปวดหัวเล็กน้อย ปวดบริเวณท้ายทอยด้วย เเต่เมื่อนอนระนาบจะหายใจสะดวกขึ้น เคยเป็นเมื่อก่อนหน้านี้เเล้วก็หาย โดยไม่ทราบสาเหตุ วิตกกังวลมาก ก่อนหน้านี้ไปบริจาคเลือดมาก็ปกติ เเพทย์บอกว่าปกติบริจาคเลือดได้
สวัสดีค่ะ อาการหายใจแล้วรู้สึกแน่นอก เหมือนจะหายใจไม่อิ่มนั้น อาจจะมีสาเหตุมาจาก ความผิดปกติทางในทางเดินหายใจ เช่นหลอดลมตีบแคบจากหอบหืด ถุงลมโป่งพอง การติดเชื้อในทางเดินหายใจเช่นปอดติดเชื้อ หลอดลมอักเสบ หรืออาจเกิดจากการมีกรดไหลย้อน อาจจจะรู้สึกว่าแสบร้อนกลางอก จุกที่คอ คลื่นไส้ หรืออาจจะเกิดจากกล้ามเนื้อบริเวณอก หรือกระดูกอ่อนที่อกอักเสบทำให้หายใจเข้าได้ไม่สุด จะรู้สึกเจ็บๆ หรือเกิดจากอารมณ์เช่นมีความเครียด ความวิตกกังวล ความกลัวขึ้นมาอย่างเฉียบพลัน เป็นต้นเบื้องต้นอยู่ในที่ที่อากาศถ่ายเทได้ดี ถ้ามีอาการให้รีบนั่งทันที งดการออกแรงหนักๆไปก่อน ผ่อนคลาย หากเจอเหตุการณ์ที่ทำให้วิตกกังวลให้ตั้งสติ ไม่ตกใจไปเกินเหตุหากมีอาการเป็นมากขึ้นเรื่อยๆ พักแล้วไม่ดีขึ้น ร่วมกับมีไข้ ไอ หรือแสบร้อนกลางอก จุกแน่นที่หน้าอกร่วมด้วย ให้รีบไปพบแพทย์